Breytingar á akstursleið Strætó á Skaganum “ Ákveðið hefur verið að gera minniháttar breytingu á akstursleið strætisvagnsins sem ekur á milli Akraness og Reykjavíkur . Upphaf akstursleiðar verður frá Akratorgi í stað kaffihússins Skrúðgarðsins við Kirkjubraut , ” segir í tilkynningu frá skipulags og umhverfisstofu Akraneskaupstaðar . Leið vagnsins hefur verið um Innnesveg og Þjóðbraut en verður nú Innnesvegur , Bresaflöt , Ketilsflöt , Þjóðbraut . Búið er að koma fyrir vagnstæði og biðskýli fyrir farþega við Bresaflöt sem mun nýtast bæði fyrir Reykjavíkurvagninn og Akranesstrætó . Breytingin tekur gildi frá og með miðvikudeginum 10. febrúar næstkomandi .